Sanjay Gupta

Sanjay Gupta (født 23. oktober 1969 i Novi i Michigan i USA) er en amerikansk lege, professor og sakkyndig helsekorrespondent for den internasjonale nyhetsstasjonen CNN. Han er amanuensis i nevrokirurgi ved Emory University og nestsjef for nevrokirkurgiavdelingen ved Grady Memorial Hospital i Atlanta. Den 6. januar 2009 ble det kjent at han vurderes til nominasjon som USAs føderale helsedirektør (Surgeon General) under Barack Obama.Howard Kurz: Obama Wants Journalist Gupta for Surgeon General  Washingtonpost.com

Gupta er av indisk bakgrunn, og vokste opp i forstaden Novi til Detroit i delstaten Michigan. Han tok sin høyere utdannelse ved University of Michigan i Ann Arbor.

Fra 1997 til 1998 var han med i en rådgiverkrets rundt Hillary Clinton da hun var USAs førstedame og engasjerte seg i helsespørsmål under sin ektefelle Bill Clintons presidentskap.

 Referanser 

 Eksterne lenker 
 Personlig blogg: Paging Dr. Gupta  
 CNN.com : Sanjay Gupta – Anchors & Reporters 
 Emory Neurosurgery Faculty : Sanjay Gupta, M.D. 

Kategori:Leger fra USA
Kategori:Professorer fra USA
Kategori:Journalister fra USA
Kategori:Personer tilknyttet CNN
Kategori:Personer fra Oakland County i Michigan
Kategori:Personer fra USA av indisk opphav